# သမ္မာကျမ်းစာ အခြေခံအုတ်မြစ်များ – မော်ဂျူးလ် ခုနစ်

# ဓမ္မပညာဟူသည် အဘယ်နည်း။

# ဆွေးနွေးရန်မေးခွန်းများ

1. သင့်အနေဖြင့် သင်ခန်းစာထဲမှ သင်ယူခဲ့ရသည့် အရေးအကြီးဆုံးအရာ သို့မဟုတ် သင်နားမလည် သောအရာသည် အဘယ်နည်း။
2. Aquinas, Hodge၊ Ames နှင့် Frame တို့ပေးသော "ဓမ္မပညာ" ၏အဓိပ္ပါယ်လေးခုကို အတိုချုပ် ၍ဖော်ပြပါ။
3. ဓမ္မပညာကိုလေ့လာရန် ချဉ်းကပ်ရာ၌ လူအများစုတွင်ရှိနေသည့် သဘောထား သို့မဟုတ် လမ်းညွှန် မှုနှစ်ခုကို ဖော်ပြပါ။
4. ဓမ္မပညာ၏ အဓိကပန်းတိုင်သုံးခုကို ဖော်ပြပါ။
5. ဓမ္မပညာ၏ အဓိကပန်းတိုင်သုံးခုသည် မည်သည့်နည်းများဖြင့် အပြန်အလှန် မှီခိုနေရသနည်း။
6. လူတစ်ဦးသည် ဓမ္မပညာ၏ပန်းတိုင်သုံးခုကို မည်ကဲ့သို့ ဦးစားပေးသင့်သနည်း။
7. ပုံမှန်တက္ကသိုလ်သင်ရိုးညွှန်းတမ်းတွင် မည်သည့်ရွေးချယ်မှုများသည် ကိုယ်စားပြုသနည်း၊ ဤရွေးချယ်မှုများသည် အဘယ်ကြောင့်တန်ဖိုးရှိသနည်း။
8. “ဓမ္မပညာ” ဟူသောအသုံးအနှုန်းကို သဘောတရားနှင့် မရင်းနှီးသူအား မည်သို့ရှင်းပြမည်နည်း။
9. ဓမ္မပညာ၏ မည်သည့်ချဉ်းကပ်နည်းသည် ပို၍တန်ဖိုးရှိသည်ဟု သင်ထင်သနည်း။ အဘယ်ကြောင့် နည်း။
10. ဘဝဦးတည်ချက်ဖြင့် ဓမ္မပညာကို အောင်မြင်စွာ ချဉ်းကပ်နိုင်ပုံကို ရှင်းပြပါ။
11. “ကျွန်ုပ်တို့၏ ယုံကြည်ချက်များနှင့် ကျွန်ုပ်တို့၏ လုပ်ဆောင်ချက်များနှင့် ကျွန်ုပ်တို့၏ခံစားချက်များ သည် အပြန်အလှန်အားဖြင့် များစွာသော ကွန်ရက်များဖြစ်လာသည်” ဟုဆိုခြင်းသည် မည်သည်ကို ဆိုလိုသနည်း။ ဓမ္မပညာကို သင်စလေ့လာစဉ်တွင် ဤသဘောတရားကို နားလည်ရန် အဘယ် ကြောင့် အရေးကြီးသနည်း။
12. ဓမ္မပညာကိုလေ့လာရင်း ဉာဏ်ပညာဝါဒ၏ထောင်ချောက်ကို ကျွန်ုပ်တို့ မည်သို့ရှောင်ရှားနိုင်မည် နည်း။

**ရည်မှန်းချက်ပန်းတိုင်များဆိုင်ရာ ပြန်လည်သုံးသပ်ခြင်း– အပြန်အလှန်မှီခိုမှု\_** ဤသင်ခန်းစာအရ၊ ရှေးရိုးစွဲဝါဒ orthodoxy, မှန်ကန်သောအပြုအမူဆိုင်ရာ orthopraxis နှင့် မှန်ကန်သောခံစားမှု orthopathos တို့သည် အပြန်အလှန်မှီခိုနေရသည်ဟု ဆိုလိုသည်။ ဆိုလိုသည်မှာ ၎င်းတို့သည် တစ်ခုနှင့် တစ်ခု အမှီအခိုကင်းမှုမရှိသလို အချင်းချင်း ပြိုင်ဆိုင်မှုလည်း မရှိကြပါ။ ၎င်းအစား ၎င်းတို့သည် အချင်းချင်း မြှင့်တင်ရန် ပုံစံပြုထားသည်။ သမ္မာတရားကိုသိခြင်းသည် သင့်အားနာခံစေပြီး၊ သင့်ခံစားချက်များကို ကျမ်းစာခံစားချက်များနှင့်အညီဖြစ်စေပါသည်။ နာခံခြင်း—မှန်ကန်သောအရာများကို လုပ်ဆောင်နေခြင်း သည်—သင့်အား ပိုမိုရှင်းလင်းစွာနားလည်စေကာ သင့်ခံစားချက်များကို သမ္မာကျမ်းစာခံစားချက်များနှင့် အညီဖြစ်စေရန် ကူညီပေးသည်။ မှန်ကန်သောခံစားချက်ရှိခြင်းသည် သင့်ကိုပိုမိုရှင်းလင်းစွာနားလည်စေပြီး ပိုမိုပြည့်စုံစွာနာခံရန်ကူညီပေးသည်။

**ကိစ္စရပ်လေ့လာမှု-** Edgar သည် အသင်းတော်တွင် သက်ဝင်လှုပ်ရှားသော ပတ်ဝန်းကျင်ကို ဖန်တီးပေးသည့် သင်းအုပ်ဆရာဖြစ်သည်။ တေးဂီတတူရိယာများစွာ၊ သက်ဝင်လှုပ်ရှားသီဆိုမှု၊ ကာတွန်းနှင့် စိတ်ခံစားမှုဆိုင် ရာ ဟောပြောခြင်းနှင့် လူများအားချစ်ခြင်းများမှတစ်ဆင့် သူသည် အသင်းတော်ကို လူ ၂၀၀ ခန့်အထိ တိုးပွားနိုင်ခဲ့သည်။ တဖြည်းဖြည်းနှင့်၊ ဓမ္မပညာဆိုင်ရာမှားယွင်းမှုသည် အသင်းတော်ထဲသို့ တိုးဝင်လာသည်။ သူသည်ချက်ချင်းသတိမထားမိခဲ့၊ သတိထားမိခဲ့ချိန်တွင် အလွန်နောက်ကျသွားခဲ့ပြီဖြစ်သည်။ သူ၏အသင်း တော်မှလူများ—ခေါင်းဆောင်မှုအပါအဝင်—သည် ၎င်း၏လွှမ်းမိုးမှုကို ခံရပြီးဖြစ်သည်။

မေးခွန်းများ ပြန်လည်ဆင်ခြင်သုံးသပ်ခြင်း

1. တစ်စုံတစ်ခုကို ပေါင်းထည့်နည်းနှင့်ပတ်သက်၍ မည်သို့ပေါင်းစပ်ရမည်ဟု သင်မသိသေးကြောင်း ကို သိရှိရန် လမ်းညွှန်ချက်များကို ဖတ်သည့်အတွေ့အကြုံရှိပါသလား။ စာဖတ်ခြင်းနှင့်ပေါင်းစပ်ပြီး မည်သို့ကြိုးစားမှုမျိုးလုပ်မည်ကို ဆွေးနွေးပါ— နှစ်ခုကြား အပြန်အလှန်—စာဖတ်ရုံမျှနှင့် ပေါင်း ထည့်ဖို့ ကြိုးစားခြင်းထက် ပို၍အထောက်အကူ ဖြစ်နိုင်ပါသည်။
2. လူအများစုသည် သမ္မာကျမ်းစာကို ကောင်းစွာသိသော်လည်း ဝိညာဥ်အသက်တာစရိုက်လက္ခဏာ မရှိသောသူနှင့် တွေ့ဆုံဖူးသည်။ ဤအတွက် သင်မည်သို့ဖြေရှင်းမည်နည်း။ ဤအရာကို သင့်အဖွဲ့ တွင် ဆွေးနွေးပါ။
3. အောက်ပါဖော်ပြချက်တစ်ခုစီကို ဆန်းစစ်ပြီး ၁ မှ ၅ အထိ ၎င်းတို့သည် သင့်အတွက် မည်မျှမှန်ကန် ကြောင်း ဖော်ပြပါ။ အချက်တစ်ခုချင်းအတွက် သက်သေအဖြစ် ဥပမာများပေးပါ။
   1. သမ္မာတရားကို ပိုလေ့လာလေ၊ အခြားသူများကို သမ္မာတရားအား ပိုသင်ပေးလေဖြစ်သည်။
   2. သမ္မာတရားကို ပိုသိလာလေ၊ ဘုရားသခင်နှင့် အခြားသူများကို ပိုချစ်လေဖြစ်သည်။
   3. ဘုရားသခင်ကို ပိုချစ်လေ၊ သမ္မာတရားကိုနားလည်ရန် ကျွန်ုပ်စိတ်ကို ပိုဖွင့်ပေးလေဖြစ်သည်။
   4. အခြားသူများကို ပိုချစ်လေ၊ သမ္မာတရားကိုနားလည်ရန် ဘုရားသခင်သည် ကျွန်ုပ်စိတ်ကို ပိုဖွင့်ပေးလေဖြစ်သည်။
   5. ဘုရားသခင်၏ နှုတ်ကပတ်တော်များကို ပိုနာခံလေ၊ အခြားသူများကို ပိုချစ်လေဖြစ်သည်။
   6. ဘုရားသခင်၏ နှုတ်ကပတ်တော်များကို ပိုနာခံလေ၊ ဘုရားသခင်ကို ပိုချစ်လေဖြစ်သည်။
   7. ဘုရားသခင်၏ နှုတ်ကပတ်တော်များကို ပိုနာခံလေ၊ နာခံလိုစိတ် ပိုပြင်းလာလေဖြစ်သည်။
   8. ဘုရားသခင်ကို ပိုချစ်လေ၊ နှုတ်ကပတ်တော်ကို ပိုနာခံလေဖြစ်သည်။
   9. သူတပါးကို ပိုချစ်လေ၊ နှုတ်ကပတ်တော်ကို ပိုနာခံလေဖြစ်သည်။
4. သင်၏အဖွဲ့တွင် ဤအရာကို ဆွေးနွေးပါ\_
   1. ချစ်ခြင်းမေတ္တာနှင့် နာခံမှုတွင် ကြီးထွားလာစေရန် သင်၏အသိပညာကို သင်မတွေ့ပါက၊ ဤ နယ်ပယ်တွင် သင့်အားကြီးထွားလာစေရန် သခင်ဘုရားထံတောင်းလျှောက်ရန် လိုအပ်သည်။
   2. သင်၏မေတ္တာသည် သင်၏အသိပညာနှင့် သင်၏နာခံမှုကို တိုးပွားစေသည်ကို မမြင်ပါက၊ ဤ နယ်ပယ်တွင် သင့်အား ကြီးထွားလာစေရန် သခင်ဘုရားထံ တောင်းလျှောက်ရန် လိုအပ်သည်။